Magyar nyelv és irodalom

Olvasd el a versikéket !

## Devecsery László: A sárgarigó fészke

Sárga ruha, szürke mellény,

farka tollán csillan a fény.

Szálldos, röppen ágról ágra,

felesége hazavárja,

hogy a villás ág hegyére

fészek legyen már estére!

Építgetik, kötögetik,

és szálanként fel is teszik:

puha tollal bélelgetik.

Elpihennek nemsokára,

alszanak is hamarjába’.

Álmaikban négy fióka:

együtt szól a rigó-nóta.

Majd, ha ők is nagyok lesznek,

vidám füttyel telik kerted.

A ságarigó fészke c.verset másold le, vigyázva a helyesírásra és a sorok kezdeteire!

Milyen szinu mellényt hord a rigó? Keresd meg a versben ...........................

Hány fiókájuk van ?...............................

Rajzold le a fészket és benne a fiókákat !

**ITTHON TELELŐ MADARAinK**

EURÓPÁBAN így Szlovákiában is honos madaraink.

Olvasd el a madarak neveit!

Jól nézd meg a képen a madarakat!

Húzd alá amelyikkel már találkoztál a természetben vagy a kertben , városban !

Írd le a madarak neveit!





**Téli madáretetés**

A téli hónapokban nem minden madarunk vonul melegebb tájakra, számos fajuk itthon marad. A tőlünk északabbra fekvő, mostohább téli klímájú területek madarai számára Magyarország jelenti a telelő területet. Hazánk környezetállapota ma még lehetővé teszi, hogy a ház körül gyakori madarak emberi segítség nélkül is átvészeljék a telet. Az etetés viszont nagy könnyebbséget és biztonságot jelent a környék madarainak, különösen az itatással és a mesterséges odúkkal együtt, de csak akkor, ha az etetést folyamatosan, egész télen végezzük. A madarak könnyen megszokják és számítanak az etetőhely táplálék kínálatának, évről-évre akár messziről is visszatérnek a stabil etetők közelébe telelni, ezért ha váratlanul abbahagyjuk az eleség pótlását, rengeteg madarat hozhatunk nehéz helyzetbe. Az etetőre járó kis testű, 6- 15 gramm körüli testtömegű madarak számára -10 Celsius alatti hőmérsékleten a túlélés gyakran arról szól, tartalékaik csak arra elegendőek, hogy át tudják vészelni a fagyos éjszakát. Ha másnap nem tudnak eleget táplálkozni az alig 8 óra hossznyi világos periódusban, például azért, mert nem töltöttük fel az etetőt, könnyen elpusztulhatnak a következő hideg éjszakán.





